I syv af de 11 nordjyske kommuner endte Skolevalg 2015 med store valgsejre til Venstre og resten af blå blok.

Venstre kan notere sig et rigtig flot Skolevalg 2015 i Nordjylland. I syv af de i alt 11 nordjyske kommune endte valget, hvor kun elever i folkeskolen har stemmeret, med store blå flertal og masser af stemmer til Vesntre. I Aalborg - kommunen der siden 1925 har haft socialdemokratiske borgmestre - fik Venstre 30,8 procent af stemmerne mens Socialdemokraterne fik blot 9,2 procent. Endnu bedre klarede Venstre sig i Jammerbugt Kommune. som i al sin tid har haft Vesntrestyre. Her tog Venstre lige knap hver anden stemme og Socialdemokraterner fik kun 12 procent. Den største sejr kan Venstre dog notere sig i Mariagerfjord Kommune. Her fik "Danmarks liberale parti" over to tredjedele af alle stemmerne. Du kan se alle resultaterne af Skolevalg 2015 HER .